Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 29/2001. (XII. 23.) KöM—GM együttes rendelethez
Paragraph Index: 1337

5. pontja szerint / a 2.1. számú melléklet 5. pontja szerint vagy hasáb az MSZ EN ISO 3744:1998 szerint, d = 1 m mérési távolsággal Működési körülmények a vizsgálat során A berendezés felállítása A kompresszorokat visszaverő síkon kell felállítani; a csúszótalpas kompresszorokat 0,40 m magas állványra kell helyezni, ha a gyártó más felállítási körülményeket nem határoz meg. Terheléses vizsgálat A vizsgált kompresszort be kell melegíteni, és stabil körülmények között, folyamatos üzemmódban kell működtetni. A berendezés a gyártó által előírt módon, megfelelően legyen karbantartva és kenve. A hangteljesítményszintet teljes terhelésnél vagy olyan üzemelési körülmények között kell maghatározni, amelyek reprodukálhatóak és a vizsgált berendezés szokásos használatának legzajosabb működésére jellemzőek, bármelyik legyen is a zajosabb. Ha a teljes üzemi elrendezés olyan, hogy egyes részegységek, például közbenső hűtők a kompresszortól távol vannak felszerelve, akkor a zajvizsgálat elvégzésekor törekedni kell az ilyen részegységekben keletkező zaj elkülönítésére. A különböző zajforrások szétválasztásához és az ezen forrásokból eredő zaj csökkentéséhez a mérés során különleges berendezésekre lehet szükség. A vizsgálati jelentésben külön meg kell adni a zaj jellemzőit és az ilyen részegységek működésének körülményeit. A vizsgálat során a kompresszorból kilépő gázt csővezetéken keresztül kell elvezetni a vizsgálat helyszínéről. Biztosítani kell (pl. hangtompító felszerelésével), hogy az elvezetett gáz által keltett zaj minden mérési ponton legalább 10 dB-lel kisebb legyen, mint a mérendő zaj. Ügyelni kell arra, hogy a levegő kibocsátása — a kompresszor kipufogó szelepénél fellépő turbulencia miatt — ne keltsen semmiféle járulékos zajt. Vizsgálati időtartam A vizsgálati időtartam legalább 15 másodperc legyen. 2001/152. szám

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes